Afternoon Call Action Notes – บล.โกลเบล็ก
สรุปภาวะตลาดภาคเช้า ภาวะตลาดหุ้นช่วงเช้า ปิดลบตามตลาดเพ …
6 ธ.ค. 2560

สรุปภาวะตลาดภาคเช้า
ภาวะตลาดหุ้นช่วงเช้า ปิดลบตามตลาดเพื่อนบ้านโดยถูกกดดันจากตัวเชขเศรษฐกิจสหรัฐที่อ่อนตัวลง อย่างไรก็ตามมีแรงซื้อเข้ามาในกลุ่ม Tourism และ Energy ช่วยพยุงดัชนี
แนวโน้มภาคบ่ายตามค่าสัญญาณทางเทคนิค
เช้านี้สู้กันบนเส้นกรอบล่างของรูปสามเหลี่ยม แต่ MACD และ RSI ไม่มีทิศทางที่ชัดเจน บ่ายนี้จึงต้องลุ้นต่อว่าจะรีบาวน์หาเส้น MA และปิดเหนือ 1,700 จุด หรือ จะหลุด 1,689 จุด แล้วเสียทรงกลายเป็นขาลงไปเลย แนะนำซื้อเก็งกำไรสั้น ๆ เน้นปิดทำกำไรเร็ว และลดพอร์ตถ้าดัชนีหลุดต่ำกว่า 1,689 จุด
แนวรับ 1,689 จุด / แนวต้าน 1,703 จุด
Technical Insight
TVO ซื้อเก็งกำไร
ราคาปิด 31.00 บาท
แนวรับ 30.50 บาท / แนวต้าน 32.00 บาท / Cut loss 30.00 บาท
ราคาหุ้นยังอยู่ในแนวโน้มขาขึ้นหลังมีการ Higher High อีกทั้งยืนเหนือเส้น EMA 10 วันได้อย่างแข็งแกร่งเป็นตัวสนับสนุนการปรับตัวขึ้นต่อ
TKN ซื้อเก็งกำไร
ราคาปิด 21.70 บาท
แนวรับ 21.40 บาท / แนวต้าน 22.50 บาท / Cut loss 21.00 บาท
เกิดสัญญาณรีบาวด์โดยปิดสร้างแท่งเทียนเขียวติดต่อกันเป็นวันที่ 2 จากจุดต่ำ ทำให้มีโอกาสเกิดรูปแบบกลับตัว V Shape สอดคล้องกับค่าสัญญาณ RSI ที่ชี้ขึ้นสนับสนุนทิศทาง
ข่าวสำคัญช่วงเช้า
ตลาดการเงินจับตาการประชุมของสภาคองเกรสสหรัฐในวันศุกร์ที่ 8 ธ.ค.นี้ว่าจะอนุมัติงบประมาณการใช้จ่ายเพื่อให้รัฐบาลมีงบประมาณในการบริหารประเทศหลังจากวันศุกร์ที่ 8 ธ.ค.นี้หรือไม่ ซึ่งจะช่วยให้รัฐบาลสามารถหลีกเลี่ยงการปิดหน่วยงานของรัฐ หรือชัตดาวน์ได้
จนท.สหรัฐเผย “ทรัมป์” จะรับรองกรุงเยรูซาเลมเป็นเมืองหลวงอิสราเอล และเตรียมย้ายสถานทูตสหรัฐไปเยรูซาเลม ซึ่งนักวิเคราะห์ชี้ว่าอาจสร้างความร้าวฉานกับชาติมุสลิม
สหรัฐเตรียมนำเครื่องบินทิ้งระเบิด B-1B ร่วมซ้อมรบทางอากาศกับเกาหลีใต้วันนี้
กกร.คาดส่งออกปีนี้มีโอกาสโตได้ 9% หลัง 10 เดือนขยายตัวที่ 9.7% ห่วงค่าเงินบาทแข็งค่าเร็วเกินไปจะกระทบการส่งออกในระยะต่อไป
ESSO คาดปี 61 ยอดขายน้ำมันกลับมาโตเท่ากับหรือดีกว่าตลาด ดันขึ้นมาร์เก็ตแชร์อันดับ 3 หลังได้”เพียว”เป็นดีลเล่อร์ใหม่
KTIS มั่นใจรายได้ปี 61 ไม่ต่ำกว่าปีนี้ที่ 2 หมื่นลบ.ตามเป้า จากปริมาณผลิตน้ำตาลเพิ่ม-รับรู้ฯ โรงไฟฟ้า 3 โรง
ธนาคารพัฒนาเอเชีย (ADB) เข้าซื้อหุ้น IPO ของ GULF 64 ล้านหุ้น มูลค่า 2.88 พันลบ. บ่งชี้ความมั่นใจกลยุทธ์ขยายธุรกิจกัลฟ์